Nansen Neuroscience Network

Nansen Neuroscience Network (NNN) ble etablert i 2010 og er et innovasjonsnettverk som fokuserer på nevrovitenskap. nettverket er en uavhengig organisasjon etter initiativ fra noen av de mest fremtredende nevroforskerne ved Universitetet i Oslo og NTNU, og er nå et av nettverkene innenfor Innovasjon Norges helsesatsinger. Navnet har nettverket hentet fra Fridtjof Nansen, som i tillegg til å være en verdenskjent polfarer også var en av pionerene innen norsk nevrovitenskap.

Nevrovitenskapen inkluderer forskning og utvikling av hjernen og sentralnervesystemet, inkludert lidelser som Alzheimers sykdom, Parkinsons sykdom, multippel sklerose, hodepine og migrene, psykiatriske lidelser og en rekke andre tilstander.

NNN fungerer også som et bindeledd mellom nasjonal og internasjonal forskning, industri, investorer, finansieringsbyråer og myndigheter for å fremme samarbeid og fjerne flaskehalser på veien mot aktørenes felles mål.

Referanser

Eksterne lenker 
 
 Nansen Neuroscience Network (hjemmeside)

Norske forskningsorganisasjoner
Nevrovitenskap